பழக்கம் – ஒருவர் பல்கால் செய்து வருவது பழக்கம். வழக்கம் – பலரும் பலகாலம் கடைப்பிடியாகக் கொண்டது வழக்கம். வழக்கம் என்பது மரபு ஆகும். அது வழிவழி வழங்கி வருவதாம். தனிப்படப்பழகி, கடைப் பிடியாக அமைந்துவிட்டது பழக்கமாம். “ சித்திரமும் கைப்பழக்கம் செந்தமிழும் நாப் பழக்கம்”என்பதொரு பாடல். பழக்க வழக்க வேறுபாட்டுணர்வு இன்மையால் “பழக்கம் கொடிது பாறையினும் கோழிகிண்டும்.” என்னும் பழமொழி வந்தது. பழகப்பழகப் பாலும் புளிக்கும் என்பது பழக்கமே. கோழி கிண்டல் வழக்கமே. பம்பை – செறிந்து நீண்டு தொங்கும் முடி. பரட்டை – உலர்ந்து அகன்று நிமிர்ந்த முடி